
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 1Nt/50/2024 3824011053 03. 06. 2025 Mgr. Vojtech Chmelan ECLI:SK:OSPD:2025:3824011053.2
Uznesenie Okresný súd Prievidza predsedom senátu Mgr. Vojtechom Chmelanom o žiadosti odsúdenej A. B. o zahladenie odsúdenia dňa 03. júna 2025 takto rozhodol: Podľa § 92 ods.1 Trestného zákona súd návrh odsúdenej A. B. C. D. E. F. B. G. H. I. , nar. XX.XX.XXXX v J., okres K., trvale bytom L., M. N. XXX/XX, B. K., o zahladenie odsúdenia rozsudkom Okresného súdu Prievidza, sp. zn. 0T 36/2021 zo dňa 26. júla 2021 z a m i e t a . odôvodnenie: A. B. podala dňa 21. novembra 2024 žiadosť o zahladenie odsúdenia. Súd sa oboznámil so žiadosťou odsúdenej A. B., s obsahom spisu Okresného súdu Prievidza, sp. zn. 0T 36/2021 – z toho s rozsudkom, so správami o povesti a s odpisom registra trestov. Odsúdená A. B. bola rozsudkom Okresného súdu Prievidza, sp. zn. 0T 36/2021 zo dňa 26. júla 2021 odsúdená pre prečin ohrozenia pod vplyvom návykovej látky podľa § 289 ods.3 Trestného zákona, pre prečin marenia výkonu úradného rozhodnutia podľa § 348 ods.1 Trestného zákona k nepodmienečnému trestu odňatia slobody v trvaní 4 (štyri) mesiace so zaradením do ústavu na výkon trestu s minimálnym stupňom stráženia, bol jej uložený trest zákazu činnosti viesť motorové vozidlá všetkého druhu v trvaní 6 (šesť) rokov. Nepodmienečný trest vykonala dňa 01. októbra 2021. Okresný súd Prievidza uznesením, sp. zn. 1Nt 50/2024 zo dňa 30.12.2024 návrhu odsúdenej vyhovel a citované odsúdenia jej zahladil, pričom prokurátor Okresnej prokuratúry v Prievidzi podal voči tomuto uzneseniu sťažnosť, pričom Krajský súd Trenčín uznesením pod sp. zn. 2Tos/38/2025 uznesenie Okresného súdu Prievidza zrušil a uložil mu, aby vo veci znovu konal a rozhodol. Podľa § 92 ods.1 písm. c) Trestného zákona súd môže zahladiť odsúdenie, ak odsúdený po výkone alebo odpustení trestu viedol riadny život nepretržite po dobu troch rokov, ak ide o odsúdenie na trest odňatia slobody neprevyšujúci jeden rok. Podľa § 92 ods.1 písm. b) Trestného zákona súd môže zahladiť odsúdenie, ak odsúdený po výkone alebo odpustení trestu viedol riadny život nepretržite po dobu piatich rokov, ak ide o odsúdenie na trest odňatia slobody prevyšujúci jeden rok. Podľa § 92 ods.1 písm. a) Trestného zákona súd môže zahladiť odsúdenie, ak odsúdený po výkone alebo odpustení trestu viedol riadny život nepretržite po dobu desiatich rokov, ak ide o odsúdenie na trest odňatia slobody prevyšujúci päť rokov. Pokiaľ odsúdená žiadala zahladiť svoje odsúdenie, predseda senátu musí konštatovať, že z rozsudku Okresného súdu Prievidza, sp. zn. 0T 36/2021 vyplýva, že jej bol uložený aj trest zákazu činnosti riadiť motorové vozidlá akéhokoľvek druhu v trvaní 6 rokov, ktorý nebol doposiaľ vykonaný celkom a teda
podľa § 92 ods.1 písm. a), b), c) Trestného zákona odsúdená nemá splnené podmienky na zahladenie odsúdenia z dôvodu, že neviedla nepretržite ani po dobu troch rokov po prepustení z výkonu trestu riadny život človeka, resp. 5 rokov, resp. 10 rokov, čo teda odsúdená nemá splnené a podľa predsedu senátu neprichádza do úvahy zahladenie tohto odsúdenia a preto podľa § 92 ods.1 Trestného zákona súd jej návrh zamietol. Poučenie: Proti tomuto uzneseniu možno podať sťažnosť v lehote troch pracovných dní odo dňa jeho doručenia cestou tunajšieho súdu ku Krajskému súdu v Trenčíne.

